Мәҫәлән, Бөйөк Ватан һуғышы, Ҡаршылыҡ хәрәкәте һәм Икенсе донъя һуғышы ветераны, Чехия, Словакия ҡалаларының, Өфөнөң почетлы гражданы, яҡташыбыҙ Даян Мурзинды айырып атаһаҡ яҙыҡ булмаҫ. Үҙенең ҡыйыулығы, һынмаҫ рухлы булыуы өсөн “Ҡара генерал” ҡушаматына лайыҡ булған Даян Мурзин йәшерен агент эшен бик оҫта алып бара, партизандар отрядын ойоштороуҙа ҡатнаша. Словакияла 700 төрлө милләт кешеһенән торған Ян Жижка исемендәге партизан бригадаһын булдырып етәкселек итә һәм үҙенең эшмәкәрлеге менән Бөйөк Еңеү яулауға тос өлөш индерә. Уның батырлығы хаҡында бихисап китаптар яҙылған, кинофильмдар төшөрөлгән, колледж, урамдарға уның исеме бирелгән, һәйкәл ҡуйылған.